邵音音

**邵音音**（SIU YAM YAM, Susan，），真名**倪小雁**，係香港女演員，1970年代出道時以性感演出聞名，2008年喺《野·良犬》飾演一個惡毒婆婆獲得第27屆香港電影金像獎最佳女配角。3年後再喺《打擂台》獲得第30屆香港電影金像獎最佳女配角及12座國際影后。

## 簡歷
邵音音喺香港生世，幼年隨國民黨籍阿爸坐軍眷船遷居台灣，畢業後修讀五年護士專科，隨後喺輪船上做護士。遊遍23個國家後，決定喺香港上岸揾另一份工，先喺夜總會唱歌，將藝名改成同邵逸夫同姓嘅「邵音音」，但成日俾人笑係「陰陰笑」，灌錄過三張唱片。

1972年開始演出電影，簽約長弓電影公司，首部作品係《雌雄變》，其後參與吳思遠嘅《十三號兇宅》，以性感表演闖出名堂，一年內拍片12部。1973年，獲李翰祥賞識，喺《北地胭脂》演出被老師強姦嘅女學生角色，亦獲得成功。1976年簽約邵氏，自此以拍攝邵氏電影為主，參演李翰祥嘅《騙財騙色》、《風花雪月》同呂奇嘅《男妓女娼》、《財子名花星媽》等風月作品。喺1973年到1982年整整十年，係喺邵氏脫得最耐嘅「艷星」，喺描寫邵氏女星嘅《百美千嬌》一書中佔一席位，被列入「性感女神」一欄。 

邵音音喺1978年為《官人我要》隨片出席康城影展，以一襲粉紅肚兜透視裝出盡鋒頭，第二日美聯社叫佢做「*China Doll*」，轉載時被直譯為「中國娃娃」，為台灣政府視為大陸間諜，即時封殺。邵音音喺電影圈前途止步，只有登台維持生計，加盟麗的電視演電視劇，專門扮演壞女人嘅角色。

後嚟邵音音到馬來西亞登台，結識富商陳耀發，交往兩年於1984年結婚，婚後無幾耐就生咗個女，邵音音告別影壇移居砂朥越，後嚟移民三藩市，1990年代舉家搬返香港。一對仔女喺澳洲留學。

邵音音重返娛樂圈後拍咗唔少內地劇，於1995年曾投資製作三級片，其後熱衷公益事業，擔任香港演藝人協會福利組副組長職務，2005年開始擔任名譽理事。更將收藏多年嘅清朝皇帝印譜捐贈畀中國內地博物館。

2012年4月，邵音音接受亞洲電視節目《亞視百人》訪問。

## 演出作品

### 電影

;製片 
* 《殺姦O娘》（1995）     

;故事 
* 《驚天桃色劫》（1993）     

;編劇 
* 《禁春》（1993）

;演員 

* 《蠱惑佬尋春》（1975）     
* 《大哥成》（1975）     
* 《十三號凶宅》（1975）  
* 《緣帽唔怕戴》（1975）     
* 《蠱惑女光棍才》（1975）     
* 《義劫愛神號》（1975）     
* 《拍案驚奇》（1975）     
* 《男人四十一條龍》（1975）     
* 《横冲直撞》（1975）     
* 《香港超人大破摧花黨》（1975）     
* 《七彩滿天神佛》（1975）     
* 《官人我要》（1976）     
* 《大懵成》（1976）     
* 《沙膽英》（1976）     
* 《男妓女娼》（1976）     
* 《阿茂正傳》（1976）     
* 《騙財騙色》（1976）     
* 《名女人奇異錄》（1976）     
* 《滾女搵老襯》（1977）     
* 《財子名花星媽》（1977）     
* 《戇哥哥》（1977）     
* 《蕩婦冤魂》（1977）     
* 《被迫》（1977）     
* 《唐人街小子》（1977）     
* 《變態女殺手》（1977）     
* 《扭計三星》（1977）
     
* 《風花雪月》（1977）     
* 《絕不低頭》（1977）     
* 《鬼馬姑爺仔》（1977）     
* 《架步串女古惑仔》（1977）     
* 《風流伯虎蕩秋香》（1977）     
* 《講數》（1977）     
* 《佛跳牆》（1977）     
* 《俏探女嬌娃》（1977）     
* 《黑幕》（1978）     
* 《子曰:食色性也》（1978）     
* 《非男飛女》（1978）     
* 《烏龍濟公》（1978）     
* 《血芙蓉》（1978）     
* 《軍閥趣史》（1979）     
* 《怨婦、淫娃、瘋殺手》（1980）     
* 《邪鬥串》（1980）     
* 《粉骷髏》（1981）     
* 《千門八將》（1981）     
* 《阿燦出千》（1981）     
* 《叻女正傳》（1981）     
* 《人皮燈籠》（1982）     
* 《獸心》（1982）     
* 《三十年細說從頭》（1982）     
* 《冷血紅番》（1982）     
* 《如來神掌》（1982）     
* 《一觸驚魂》（1983）
     
* 《風生水起》（1983）     
* 《鹿鼎記》（1983）     
* 《天皇巨星》（1983）     
* 《啱晒KEY》（1983）     
* 《血中血》（1983）     
* 《反斗妹》（1985）     
* 《夜之女》（1986）     
* 《淑女也瘋狂》（1986）     
* 《江湖正傳》（1987）     
* 《警察也移民》（1989）     
* 《血裸祭》（1989）     
* 《火爆行動》（1989）     
* 《猛鬼山墳》（1989）     
* 《驚天十二小時》（1990）     
* 《義膽雄心》（1990）     
* 《天師捉姦》（1990）     
* 《起尾注》（1990）     
* 《夜魔先生》（1990）     
* 《聊齋驚艷》（1991）     
* 《聊齋花弄月》（1991）     
* 《金蠶降》（1991）     
* 《滾滾紅唇》（1991）     
* 《素女經之挑情寶鑑》（1992）     
* 《賭鬼總動員》（1992）     
* 《新素女艷譚》（1992）     
* 《大八掛》（1992）
     
* 《鬼域的故事》（1992）     
* 《新殭屍先生》（1992）     
* 《踩過界》（1992）     
* 《驚天桃色劫》（1993）     
* 《禁春》（1993）     
* 《記得香蕉成熟時》（1993）     
* 《紋身女郎》（1993）     
* 《清官難審》（1994）     
* 《怪俠一枝梅》（1994）     
* 《吸我一個吻》（1994）     
* 《殺姦O娘》（1995）     
* 《救世神棍》（1995）     
* 《玩火》（1996）     
* 《鐵窗邊緣》（1998）     
* 《我在監獄的日子》（2000）     
* 《女人那話兒》（2001）     
* 《邊緣怒火》（2001）     
* 《買兇拍人》（2001）飾 BART外母     
* 《亡命天涯》（2002）     
* 《六樓后座》（2003〕飾 利詩 Cinderella
* 《危情歲月之愛在明天》（2003）     
* 《野·良犬》（2007）飾 宏婆婆
* 《出埃及記》（2007）     
* 《青苔》（2008）     
* 《一個好爸爸》（2008）飾 四嫂 
* 《助念新星》（2008）
* 《72家租客》（2010）    
* 《打擂台》（2010）飾 芬
* 《為你鍾情》 (2010) 飾 張偉傑媽媽
* 《我愛HK開心萬歲》（2011）飾 Maver姐(纖體公司老闆娘)
* 《勁抽福祿壽》（2011）
* 《人約離婚後》（2011）
* 《2012我愛HK 喜上加囍》（2012）
* 《春嬌與志明》(2012) 飾 春嬌媽媽
* 《低俗喜劇》(2012) 飾 自己 邵音音
* 《我老婆唔夠秤II：我老公唔生性》(2012)
* 《2013我愛HK 恭喜發財》(2013)
* 《百星酒店》(2013)
* 《全力扣殺》(2015)
* 《碟仙碟仙》(2015)
* 《紀念日》(2015)
* 《女皇撞到正》(2018)
* 《逆向誘拐》(2018)
* 《八步半喜怒哀樂》(2018)
* 《朝花夕拾·芳華絕代》 (2019)	 	 
* 《臥虎潛龍》 (2019)
* 《恭喜八婆》(2019) 飾 陪月員
* 《玩轉全家福》(2019)
* 《如珠如寶》(2019) 飾 音導
* 《獅子山上》(2019)	 	 
* 《玩轉全家福》(2019)	 	 
* 《擊鬥女神》(2020) 飾 張芝芝

### 電視
;香港電台

* 《廉政行動2011》（2011）
;麗的電視

* 《變色龍》（1978）
* 《湖海爭霸錄》（1980）

* 《浪濺長堤》（1980）
* 《甜甜廿四味》（1981）

* 《天堂有路》（1982）
* 《風塵三奇俠》（1982）

;亞洲電視
* 《園中緣》（1983）
* 《賽金花》（1988）

## 獎項紀錄
# 第27屆香港電影金像獎 2008 最佳女配角  《野·良犬》
# 第30屆香港電影金像獎 2011 最佳女配角《打擂台》
# 西班牙巴塞隆拿2021 最佳女主角  《老奶奶與無名子》
# 莫斯科國際電影節2021 最佳女主角  《老奶奶與無名子 》
# 意大利米蘭國際電影節2021最佳外語片女主角  《老奶奶與無名子》
# 奧地利維也納獨立電影節2020 最佳女主角   《老奶奶與無名子》
# 比利時安特衛普國際電影節2020 最佳外語片女主角  《老奶奶與無名子》
# 西班牙華倫西亞國際電影節2020 最佳外語片女主角  《老奶奶與無名子》
# 土耳其伊斯坦堡爾電影大獎2020 最佳短片女主角  《老奶奶與無名子》
# 美國洛杉磯Festigious電影節2020 最佳獨立電影女主角  《老奶奶與無名子》
# 美國洛杉磯電影大獎2020女主角評審團榮譽大獎  《老奶奶與無名子》
# 波蘭國際電影節2019 最佳外語片女主  《老奶奶與無名子》
# 美國加州格蘭代爾國際電影節2019 最佳短片女主角  《老奶奶與無名子》
# 五洲國際電影節 Five Continents International film festival 2021 最佳女主角 Best Actress  《Mission24》
# 微電影支援計劃(音樂篇)  專業組得獎名單  2022 最佳微電影女主角銀獎   《電音女神》
# 英國WICA 2021 年度最佳女主角 《老奶奶與無名子》
# 微電影支援計劃(音樂篇)  日本「Best Medium-Length Film」獎項  2022 Sensei Tokyo FilmFest 最佳微電影女主角銀獎   《電音女神》

## 軼聞
*據稱邵音音同馬英九坐同一艘軍眷船從香港到台灣。
*邵音音未入行前曾經整容，將矽注入下巴，後嚟恐怕有副作用而做移除手術，結果令整個下巴生滿肉芽及臉部變形。
*1999年邵音音喺屋企不慎跌倒，整塊面撞向矮櫃，鼻骨全碎，面上縫咗幾十針，好彩無撞到眼睛變盲，但面部肌肉因縫針而無得笑。
*2020年佢有份聯署支持訂立《港版國安法》。

## 註腳

## 參考
* 《明報周刊》，第2061期，第144-148頁，shall we talk?，浮花 邵音音，撰文 王志強
* 《百美千嬌》，吳昊 主編，三聯書店，ISBN 962-04-2374-7

## 連出去
*